Source: https://pitee.wordpress.com/2014/03/12/nyilt-level-nils-wahl-fotanacsnoknak-kinek-az-erdeke-a-szerzodesek-ervenyben-tartasa/
Timestamp: 2019-05-22 01:11:05+00:00

Document:
Nyílt levél Nils Wahl főtanácsnoknak – Kinek az érdeke a szerződések érvényben tartása? | PITEE
Nyílt levél Nils Wahl főtanácsnoknak – Kinek az érdeke a szerződések érvényben tartása?
Az Európai Unió Bírósága 2014. február 12. napján sajtóközleményt adott ki, Nils Wahl főtanácsnok álláspontjáról a Kásler kontra OTP perben.
A főtanácsnok álláspontjáról korábban írtunk: A szerződések kiegészítése jogtalan! A főtanácsnok indítványa (C-26/13) jól mutatja a magyar igazságszolgáltatás elmaradottságát! (2014.02.19)
A sajtóközlemény záró bekezdése arról szól, hogy vajon érdeke lehet-e a fogyasztóknak a szerződések semmissé nyilvánítása.
A sajtóközlemény tartalma ezen a ponton kísértetiesen hasonlít a Kúria 6/2013. sz. polgári jogegységi határozatára.
Annak érdekében, hogy kiderítsük, miért vette át Nils Wahl a Kúria érvelését, nyílt levélben fordultunk hozzá.
1. A Kúria álláspontja
A Kúria 6/2013 sz. jogegységi határozat szerint a deviza-hitelszerződéseket, ha törik, ha szakad érvényben kell tartani.
A Kúria érvelése szerint a szerződések semmissége esetén a hitel visszafizetése azonnal esedékessé válna, és ez meghaladná a fogyasztók anyagi lehetőségeit.
Ha a Kúria a jogállami hagyományokat követve alkalmazná a törvényeket, akkor a hitelek visszafizetése NEM haladná meg a fogyasztók anyagi lehetőségeit.
A szerződések semmissége ugyanis megszüntetné a fogyasztókra terhelt árfolyamkockázat hatását, továbbá a fogyasztóknak lehetőségük válna egy új forint-jelzáloghitellel kiváltani a korábbi deviza-hitelt.
A Ptk. már most tartalmazza azokat a mechanizmusokat, amivel végeredményben forintosítani lehetne a devizahiteleket. A törvények betartását azonban a hatalmi elit elszabotálja.
A Kúria érvelése képmutatás. A Kúria a hatalmi elit érdekében tartja érvényben a szerződéseket, és közben azt prédikálja, hogy mindezt a fogyasztók érdekében teszi.
2. A főtanácsnoknak írt nyílt levél
A főtanácsnoknak írt nyílt levelünkben , felhívjuk a főtanácsnok figyelmét arra, hogy a sajtóközlemény utolsó bekezdése kísértetiesen hasonlít a Kúria álláspontjára.
Részletesen megindokoljuk, hogy miért lenne előnyös a fogyasztók számára, ha a bíróságok kimondanák a szerződések érvénytelenségét.
Végül felhívjuk a főtanácsnok figyelmét arra, hogy a Kúria ítélkezési gyakorlata során nem tartja tiszteletben a magyar törvényeket és a fogyasztók perbeli nyilatkozatait.
A Kúria ugyanis a Hpt. 213. § (3) bekezdése szerint köteles lenne a szerződések semmisségét megállapítani, ha azt egy fogyasztó kifejezetten kéri. Azt a kérdést ugyanis, hogy mi a fogyasztó érdeke, egy jogállamban nem(!) a bíróságok döntik el, hanem a fogyasztók.
Olvassa el a nyílt levelet
This entry was posted on 2014. március 12. szerda at 7:09 de. and is filed under Bank.	You can follow any responses to this entry through the RSS 2.0 feed. Responses are currently closed, but you can trackback from your own site.
Csatlakozz a 8 767 követőhöz

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria